**Informācija sadedzināšanas iekārtu operatoriem par Dabas resursa nodokļa (DRN) aprēķināšanas kārtību 2021. gada emisijām**

Operatoriem, kas iepriekš veica DRN aprēķinu, izmantojot emisijas limitu projektā iekļautos emisijas faktorus, aprēķina kārtība nemainās.

Operatoriem, kam DRN par sadedzināšanas iekārtu emisijām ir jāmaksā reizi ceturksnī (vai kuri vēlas maksāt reizi ceturksnī) un kuri iepriekš veica DRN aprēķinu, izmantojot spēku zaudējušo MK 2004. gada 14. decembra noteikumu Nr. 1015 “Vides prasības mazo katlumāju apsaimniekošanai noteikumu” (turpmāk - [spēku zaudējušie MK noteikumi Nr. 1015](https://likumi.lv/ta/id/98099-vides-prasibas-mazo-katlumaju-apsaimniekosanai)) 2. pielikumā norādītos emisijas faktorus, aprēķins par 2021. gada 1. ceturksni ir jāveic šādi:

* daļiņu PM10 emisiju aprēķinam izmanto spēku zaudējušos MK noteikumos Nr. 1015 iekļauto metodiku un emisijas faktorus. PM10 emisiju aprēķinam 2021. gada 1. ceturksnim var izmantot Valsts vides dienesta tīmekļvietnē ievietoto [kalkulatoru](https://registri.vvd.gov.lv/kalkulatori/drn-kalkulatori-sadedzinasanas-iekartam-par-vides-piesarnosanu-izmanto/). 2022. gada sākumā operatoram būs jāveic DRN pārrēķins 2021. gadam no PM10 emisijām uz PM emisijām;
* pārējo piesārņojošu vielu emisiju aprēķinam izmanto MK 2021. gada 7. janvāra [noteikumu Nr.17](https://likumi.lv/ta/id/320182-noteikumi-par-gaisa-piesarnojuma-ierobezosanu-no-sadedzinasanas-iekartam) “Noteikumi par gaisa piesārņojuma ierobežošanu no sadedzināšanas iekārtām” 1. pielikumā iekļauto metodiku.

Lai pārietu uz kurināmā patēriņu MJ, iesakām izmantot šādu aprēķinu formulu:

𝐵𝑞=𝐵𝑛×𝑄𝑧𝑑

kur:

*Bq* – ar kurināmo ievadītais siltuma daudzums laika periodā (MJ)

*Bn* – naturālā kurināmā patēriņš laika periodā (t/a, m3/a, cieš. m3/a, ber. m3/a)

*Qzd* – kurināmā darba masas zemākais sadegšanas siltums (MJ/t, MJ/m3, MJ/cieš. m3, MJ/ber.m3)

Informācija par zemāko sadegšanas siltumu pieejama MK 2018. gada 23. janvāra [noteikumu Nr. 42](https://likumi.lv/ta/id/296651-siltumnicefekta-gazu-emisiju-aprekina-metodika) “Siltumnīcefekta gāzu emisiju aprēķina metodika” 1. un 2. pielikumā.